Document ID: /roh_data/filtered/fineweb-2-filterrobots_roh.jsonl.gz/61234

Oz èn nossas correspundentas Bettina Secchi (RSI), Laura Keller e Donata Vallino (RTS) e Romana Costa (SRF) giasts tar RTR e rapportan da quai che muventa e fatschenta noss vischins en Svizra sco era da lur mintgadi ed experientschas a Lugano, Genevra e Turitg.
In di in zic auter per las correspundentas da RTR en las differentas regiuns linguisticas svizras. Turnar tar las ragischs grischunas e dar pled e fatg ad RTR a Cuira. Era persunalmain in'experientscha nova, damai ch'ellas na s'inscuntran uschiglò betg.
Cler: Mintgina è en sia regiun ed ans rapporta mintga sonda a las 12:06 en il Radio Rumantsch da quai che ha muventà, fatschentà ed occupà vischinas e vischins en Svizra tudestga, franzosa e taliana.
Nus sco auters tar la SSR
Il «Di dals auters» datti era tar ils auters. Là rapportan Toni Poltera tar SRF, David Spinnler tar RTS, Rafael Müller e Chasper Pult tar RSI davart il Grischun, las Rumantschas ed ils Rumantschs. Era els lavuran lavuran tar las autras unitads d'interpresa.